ফারজানা ইসলাম
ফারজানা ইসলাম (জন্ম: ১৯৫৮) একজন বিশ্ববিদ্যালয় শিক্ষক। তিনি জাহাঙ্গীরনগর বিশ্ববিদ্যালয়ের উপাচার্য হিসেবে ২ মার্চ, ২০১৪ তারিখে নিয়োগ পেয়েছেন। তিনিই বাংলাদেশের প্রথম পাবলিক বিশ্ববিদ্যালয়ের নারী উপাচার্য। চার বছরের জন্য এ দায়িত্ব পাওয়া ফারজানা ইসলাম বিশ্ববিদ্যালয়ের ১৮তম উপাচার্য। উপাচার্যের দায়িত্ব নেয়ার পূর্বে তিনি একই বিশ্ববিদ্যালয়ের নৃ-বিজ্ঞান বিভাগের অধ্যাপক হিসেবে কর্মরত ছিলেন। উপাচার্য থাকাকালীন সময়ে তার বিরুদ্ধে ব্যাপক দুর্নীতি ও অনিয়মের অভিযোগে এবং তাকে অপসারণের দাবিতে ছাত্র ও শিক্ষকদের সম্মিলিত আন্দোলন হয় জাহাঙ্গীরনগর বিশ্ববিদ্যালয়ে।